Document ID: /roh_data/filtered/Bilingualer_Corpus_interleaved-it-rm.jsonl.gz/1403

This is a text translated from Italian to Rumantsch Grischun.
Precisate le disposizioni per la protezione dei non fumatori

Nel Cantone dei Grigioni vengono precisate le disposizioni giuridiche relative alla protezione dei non fumatori negli spazi pubblici accessibili al pubblico. Il Governo grigionese ha approvato la relativa revisione parziale dell'ordinanza relativa alla legge sull'igiene pubblica e l'ha posta in vigore con effetto al 1° maggio 2008.

Nell'ordinanza si chiarisce tra l'altro che la protezione dei non fumatori deve essere garantita sull'arco dell'intero orario d'apertura dell'esercizio. Questo significa che gli spazi principali dell'esercizio devono rimanere aperti altrettanto a lungo degli spazi separati nei quali è permesso fumare. Si chiarisce inoltre che anche i dancing, le discoteche, i night club e i bar devono garantire la protezione dei non fumatori. Di conseguenza anche in questi esercizi la superficie destinata ai fumatori può ammontare ad al massimo un terzo della superficie dell'esercizio. Non è permesso considerare come superficie d'esercizio gli altri locali di un esercizio pubblico. Vanno considerati diversamente i bar degli alberghi, dato che in questo caso all'interno dell'esercizio alberghiero stesso la protezione dei non fumatori è garantita dagli spazi liberi da fumo che si trovano nello stesso esercizio.

Deve inoltre essere semplificata la procedura di multa in caso di infrazioni. In seguito alle richieste formulate da numerosi comuni, il Governo ha deciso di disciplinare a livello cantonale l'esecuzione di una procedura di multa in caso di contravvenzioni alla protezione dei non fumatori e di fissare anche l'ammontare della multa disciplinare, ai sensi di una prassi uniforme. La multa ammonta a 50 franchi.

I Grigioni realizzano una nuova rete di radiocomunicazione di sicurezza

Nel Cantone dei Grigioni la vecchia rete di radiocomunicazione di sicurezza va sostituita. Il Governo grigionese approva la prevista sostituzione, fatti salvi il consenso e l'approvazione del credito da parte del Gran Consiglio. Il sistema di radiocomunicazione in caso di catastrofi e di polizia deve essere sostituito poiché il fornitore non è più in grado di assicurarne l'aggiornamento. Inoltre, oggi nel Cantone dei Grigioni le autorità e le organizzazioni di salvataggio e di sicurezza come la polizia, i pompieri, i servizi ambulanza, la protezione civile, le guardie di confine e le formazioni d'impiego dell'esercito utilizzano reti differenti. Questi partner possono oggi comunicare soltanto utilizzando il canale di coordinamento non criptato.

La nuova rete di radiocomunicazione di sicurezza deve venire realizzata sulla base di POLYCOM e garantire l'interconnessione di tutti i partner della protezione della popolazione. Il sistema POLYCOM è un sistema nazionale di radiocomunicazione di sicurezza secondo la tecnica di radiocomunicazione ad accesso multiplo Tetrapol. Oggi risulta che tutti gli altri Cantoni realizzano la loro rete di radiocomunicazione di sicurezza su questa base e che solo questo sistema è supportato dalla Confederazione. Il progetto prevede di realizzare, per la copertura radio, complessivamente 91 stazioni base in tutto il territorio cantonale. 57 di queste stazioni base vengono realizzate e finanziate dal Corpo delle guardie di confine, dato che servono anche a coprire l'area di frontiera. La gestione e la manutenzione della rete di radiocomunicazione di sicurezza, incluse le stazioni base realizzate dal Corpo delle guardie di confine, devono avvenire tramite un centro di competenze gestito in comune dal Cantone e dal Corpo delle guardie di confine. Ciò comporta costi d'esercizio notevolmente inferiori per il Cantone e il Corpo delle guardie di confine.

Intensificata la collaborazione con il Corpo delle guardie di confine

Per migliorare la sicurezza futura, nei Grigioni la collaborazione con il Corpo delle guardie di confine deve essere rafforzata ed estesa sul territorio. Il Governo grigionese ha approvato una convenzione amministrativa sulla collaborazione tra il Cantone e il Corpo delle guardie di confine. La collaborazione con il Corpo delle guardie di confine viene rafforzata in seguito all'adesione della Svizzera agli Accordi UE di Schengen e Dublino. Questi Accordi comportano la creazione di misure in grado di mantenere il livello di sicurezza attuale nonostante l'abolizione dei controlli sistematici alla frontiera. La convenzione prevede un'estensione dell'area di frontiera del Corpo delle guardie di confine agli assi dello Julier, dell'Albula e del Flüela. In quest'area di frontiera allargata, in futuro il Corpo delle guardie di confine sarà autorizzato ad assumere compiti autonomi secondari di polizia, come avviene già oggi nel Grigioni meridionale. L'obiettivo è il raggiungimento anche in futuro della miglior situazione di sicurezza possibile per la popolazione dei Grigioni.

Dai comuni e dalle regioni

- Vari comuni: viene approvato il progetto collettivo "Sistemazione collegamenti 2008" di diversi comuni. Alle spese di 129 oggetti di sistemazione in totale, vengono versati sussidi per complessivi 7'986'000 franchi al massimo.

- Valendas: viene approvato il progetto "Collegamento Carreratobel" del consorzio di bonifica fondiaria Carrera-Brün, Valendas. Alle spese viene garantito un sussidio di al massimo 1'607'400 franchi.

- St. Peter-Pagig: il progetto "Sentiero nel bosco Hinter Fanielja" del Comune di St. Peter-Pagig viene approvato e sostenuto con un sussidio di 424'800 franchi.

- Scharans: viene approvato il progetto complementare 2007 per l'arginatura della Scharansertobel (risanamento dello sbarramento Val Clusa) in territorio del Comune di Scharans. Per le spese vengono autorizzati sussidi cantonali di 242'500 franchi.

Sussidi cantonali a favore di diverse istituzioni

- Casa per anziani e di cura e ospedale regionale della Prettigovia: viene approvato il progetto preliminare per la costruzione sostitutiva della cucina inclusi i necessari spazi accessori della casa per anziani e di cura e dell'ospedale regionale della Prettigovia a Schiers. Alle spese viene prospettato un sussidio cantonale di al massimo 470'000 franchi.

- Statistica della ricettività turistica HESTA 2009 - 2012: la statistica della ricettività turistica 2009 - 2012 verrà sostenuta con un sussidio di 81'876 franchi all'anno.

Progetti stradali

Il Governo ha stanziato complessivamente 15'895'000 franchi per la costruzione e il risanamento dei seguenti tratti stradali:

- A13 strada nazionale: lavori di pavimentazione Cassanawald - raccordo di Nufenen; lavori di pavimentazione e opere da capomastro Pian San Giacomo - Malabarba

- strada del Bernina: lavori di pavimentazione Baracone - Palü Granda; opere da capomastro Passo del Bernina - Storta Bianca

- strada dell'Engadina: opere da capomastro e lavori di pavimentazione galleria antivalanghe Val Chastè

- collegamento alla strada dello Julier: opere da capomastro Mon - Stierva, Cruosch - Plazzatsch

- collegamento alla strada del Landwasser: opere da capomastro e lavori di pavimentazione Büelenstrasse

- strada del Maloja: lavori di pavimentazione Plaun dal Crot - Maloja

- strada della Prettigovia: opere da capomastro circonvallazione di Küblis

- strada dello Schamserberg: opere da capomastro Mathon - Wergenstein

- strada per St. Antönien: opere da capomastro e lavori di pavimentazione Gelenschrofen - Rohrtobel

Organo: Governo

Fonte: it Cancelleria dello Stato dei Grigioni

Data: 30.04.2008

Las disposiziuns davart la protecziun da las nunfimadras e dals nunfimaders vegnan precisadas

En il chantun Grischun vegnan precisadas las disposiziuns legalas davart la protecziun da las nunfimadras e dals nunfimaders en localitads ch'èn accessiblas al public. La regenza grischuna ha approvà la revisiun parziala correspundenta da l'ordinaziun tar la lescha da sanadad e l'ha messa en vigur per il 1. da matg 2008.

Tranter auter precisescha l'ordinaziun che la protecziun da las nunfimadras e dals nunfimaders sto esser garantida durant l'entir temp ch'il manaschi è avert. Quai vul dir che las localitads principalas dal manaschi ston vegnir tegnidas avertas gist uschè ditg sco las localitads accessoricas separadas, en las qualas i dastga vegnir fimà. Plinavant vegni precisà che er dancings, discotecas, bars e nightclubs ston garantir per la protecziun da las nunfimadras e dals nunfimaders. La surfatscha ch'è destinada per fimadras e per fimaders dastga correspundentamain importar er en quests manaschis maximalmain in terz da la surfatscha dal manaschi. I n'è betg permess da "quintar" la surfatscha dal manaschi tar las ulteriuras localitads d'in manaschi da restauraziun e d'hotellaria. Las bars dals hotels ston dentant vegnir tractadas differentamain, perquai che qua vegn garantida la protecziun da las nunfimadras e dals nunfimaders entaifer il manaschi da restauraziun e d'hotellaria tras las localitads senza fim che sa chattan en il medem manaschi.

Ultra da quai duai vegnir simplifitgada la procedura da multas en cas da cuntravenziuns. Las vischnancas han inoltrà numerusas dumondas. Quai ha incità la regenza da reglar sin plaun chantunal la procedura che sto vegnir resguardada per incassar multas disciplinaras, en cas che las disposiziuns davart la protecziun da las nunfimadras e dals nunfimaders vegnan surpassadas. E per cuntanscher ina pratica unitara duai plinavant er vegnir fixà l'import da la multa disciplinara. Quella importa 50 francs.

Il Grischun realisescha ina nova rait radiofonica da segirezza

En il chantun Grischun sto la veglia rait radiofonica da segirezza da la polizia chantunala vegnir remplazzada. La regenza grischuna beneventa da remplazzar la rait sco previs, cun la resalva ch'il cussegl grond approveschia il credit. Il sistem radiofonic da la polizia ed en cas da catastrofas che vegn duvrà oz sto vegnir remplazzà, perquai ch'el na vegn betg pli mantegnì da ses furnitur. Ultra da quai utiliseschan oz las autoritads e las organisaziuns per il salvament e per la segirezza, sco per exempel la polizia, ils corps da pumpiers, ils servetschs da sanitad, la protecziun civila sco er las guardias da cunfin e las furmaziuns da l'armada, differentas raits radiofonicas en il chantun Grischun. Per quests partenaris èsi pussaivel da communitgar oz mo en furma nuncodada sur il chanal da coordinaziun.

La nova rait radiofonica da segirezza duai vegnir realisada sin la basa da POLYCOM ed ella duai garantir la colliaziun da tut las instanzas ch'èn participadas a la protecziun da la populaziun. Il sistem POLYCOM è in sistem radiofonic da segirezza naziunal che correspunda a la tecnica da communicaziun cun concentraziun da chanals Tetrapol. Dal puntg da vista actual sa mussi ch'er tut ils auters chantuns realiseschan lur rait radiofonica da segirezza sin questa basa e che la confederaziun sustegna mo quest sistem. Il project prevesa da construir en total 91 staziuns da basa per garantir il provediment radiofonic da l'entir territori chantunal. 57 da questas staziuns da basa vegnan construidas e finanziadas dal corp da guardias da cunfin, perquai ch'ellas servan er al provediment radiofonic dal territori da cunfin. La gestiun ed il manaschi da la rait radiofonica da segirezza inclusiv da las staziuns da basa che vegnan construidas dal corp da guardias da cunfin duain vegnir fatgas tras in center da cumpetenza che vegn manà communablamain dal chantun e dal corp da guardias da cunfin. Quai ha per consequenza ch'i resultan custs da gestiun cleramain pli bass per il chantun e per il corp da guardias da cunfin.

La collavuraziun cun il corp da guardias da cunfin vegn intensivada

En il Grischun duai vegnir rinforzada ed engrondida la collavuraziun cun il corp da guardias da cunfin, e quai per meglierar la segirezza futura. La regenza grischuna ha approvà ina cunvegna administrativa davart la collavuraziun tranter il chantun ed il corp da guardias da cunfin. Ina collavuraziun pli intensiva cun il corp da guardias da cunfin sto vegnir realisada pervia da la participaziun da la Svizra a las cunvegnas da Schengen e da Dublin cun la UE. Questas cunvegnas han per consequenza ch'i vegnan creadas mesiras che pon mantegnair il sistem da segirezza actual schebain che las controllas sistematicas da persunas al cunfin vegnan remplazzadas. La cunvegna administrativa prevesa - cumpareglià cun oz - d'engrondir il territori da cunfin dal corp da guardias da cunfin enturn l'axa dal Güglia, da l'Alvra e dal Flüela. En il territori da cunfin engrondì vegn il corp da guardias da cunfin - sco gia oz en il Grischun dal sid - autorisà d'ademplir independentamain incumbensas secundaras da polizia. Igl è la finamira da cuntanscher er en il futur la situaziun da segirezza la meglra pussaivla per la populaziun dal Grischun.

Da vischnancas e da regiuns

- Diversas vischnancas: Il project "reparaziun d'averturas 2008", in project collectiv da differentas vischnancas, vegn approvà. Als custs da totalmain 129 objects da reparaziun vegnan garantidas contribuziuns dad en tut maximalmain 7'986'000 francs.

- Valendau: Il project "avertura da la chavorgia da Carrera" da l'associaziun da meglieraziun Carrera-Brün, vischnanca da Valendau, vegn approvà. Als custs vegn garantida ina contribuziun da maximalmain 1'607'400 francs.

- St. Peter-Pagig: Il project "via da guaud Hinter Fanielja" da la vischnanca da St. Peter-Pagig vegn approvà e sustegnì cun ina contribuziun da 424'800 francs.

- Scharàns: Il project supplementar 2007 per las dustanzas en la chavorgia da Scharàns (sanaziun da las bloccadas en la Val Clusa) sin il territori da la vischnanca da Scharàns vegn approvà. I vegnan concedidas contribuziuns chantunalas da 242'500 francs als custs.

Contribuziuns chantunalas a differentas instituziuns

- Chasa da persunas attempadas e da tgira sco er ospital regiunal dal Partenz: Il project preliminar per substituir l'edifizi che cuntegna la cuschina da producziun inclusiv ils locals accessorics da la chasa da persunas attempadas e da tgira sco er da l'ospital regiunal dal Partenz a Schiers vegn approvà. Als custs vegn garantida ina contribuziun chantunala da maximalmain 470'000 francs.

- Statistica d'alloschament HESTA 2009 - 2012: La statistica d'alloschament HESTA 2009 - 2012 survegn ina contribuziun dad 81'876 francs per onn.

Projects da vias

La regenza ha approvà totalmain 15'895'000 francs per construir e per sanar ils suandants trajects da vias:

- via naziunala A13: lavurs da cuvrida, guaud da Cassana - access a Nufenen; lavurs da cuvrida e d'impressari, Pian San Giacomo - Malabarba

- via dal Bernina: lavurs da cuvrida, Baracone - Palü Granda; lavurs d'impressari, Pass dal Bernina - Storta Bianca

- via d'Engiadina: lavurs d'impressari e da cuvrida, galaria cunter lavinas Val Chastè

- access a la via dal Güglia: lavurs d'impressari, Mon - Stierva; Cruosch - Plazzatsch

- access a la via dal Landwasser: lavurs d'impressari e da cuvrida, Büelenstrasse

- via dal Malögia: lavurs da cuvrida, Plaun dal Crot - Malögia

- via dal Partenz: lavurs d'impressari, sviament da Küblis

- via da la Muntogna da Schons: lavurs d'impressari, Maton - Vargistagn

- via da St. Antönien: lavurs d'impressari e da cuvrida, Gelenschrofen - Rohrtobel

Gremi: regenza

Funtauna: rg chanzlia chantunala dal Grischun

Data: 30.04.2008